**Приложение към Заявление за цени**

**Инвестиционната и ремонтна програма на „ЕВН България Топлофикация“ ЕАД – отчет за 2016 г. и прогнози за годините от следващия регулаторен период 2017 г. / 2018 г.**

1. Средносрочен бизнес план 2015г. – 2019г. на ЕВН България Топлофикация“ ЕАД

В изпълнение на разпоредбите на Наредба № 3 от 21 март 2013 г. за лицензиране на дейностите в енергетиката (НЛДЕ) през 2014г. „ЕВН България Топлофикация“ ЕАД стартира процедури пред КЕВР със Заявление с вх.№ Е-14-49-36/13.12.2014г. за одобряване на средносрочен бизнес план 2015г. – 2019г.

С Решение № БП - 1от 18.01.2017 г. на КЕВР одобри средносрочен петгодишен бизнес план на „EВН България Топлофикация” ЕАД за периода 2015 г. - 2019 г.

Прилагаме част от инвестиционната програма и част от средносрочния бизнес план на ЕВН ТР за годините 2015г. – 2017г.:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ЕВН БЪЛГАРИЯ ТОПЛОФИКАЦИЯ** | | | **ИНВЕСТИЦИОННА ПРОГРАМА - BGN** | | | | | |
| Сума | **План**  **2015** | **План 2016** | **План 2017** | **План**  **2018** | **План**  **2019** |
| 1. | Топло(електро)централи и Когенерационни съоръжения | | 8 496 276 | 1 049 074 | 290 613 | 891 175 | 5 680 260 | 585 154 |
|  | 1.1. | ТЕЦ Север | 1 065 885 | 5 368 | 84 744 | 248 922 | 626 852 | 100 000 |
|  | 1.2. | Отоплителна централа "Юг" | 117 503 | 82 966 | 13 825 | 20712 | 0 | 0 |
|  | 1.3. | Нова когенерация | 7 312 889 | 960 741 | 192 044 | 621541 | 5 053 408 | 485 154 |
| *2.* | Топлофикационни мрежи | | 47 221 798 | 8 829 020 | 11 985 904 | 11 431 341 | 5 430 929 | 9 544 604 |
|  | 2.1. | Топлофикационни мрежи | 39 752 122 | 7 016 131 | 11 160 906 | 10 752 786 | 4 699 029 | 6 123 270 |
|  | 2.2. | Охлаждане | 4 626 820 | 1 562 728 | 427 358 | 0 | 0 | 2 636 734 |
|  | 2.3. | Изкупуване на топлофикационни съоръжения | 320 043 | 52 469 | 85 332 | 42 242 | 70 000 | 70 000 |
|  | 2.4. | Измервателни уреди | 668 026 | 59 250 | 57 089 | 166 037 | 180 250 | 205 400 |
|  | 2.5. | Абонатни станции | 1 602 412 | 112 634 | 98 190 | 400 738 | 481 650 | 509 200 |
|  | 2.6. | Инструментална екипировка | 252 374 | 25 807 | 157 029 | 69 538 | 0 | 0 |
| *3.* | Обща инфраструктура | | 2 169 485 | 423 979 | 478 446 | 470 060 | 242 000 | 555 000 |
|  | 3.1. | Хардуер и софтуер | 1 557 417 | 85 962 | 380 401 | 316 054 | 235 000 | 540 000 |
|  | 3.2. | Средства за електрозащита | 33 267 | 17 066 | 16 201 | 0 | 0 | 0 |
|  | 3.3. | Техническа инфраструктура | 578 800 | 320 950 | 81 844 | 154 006 | 7 000 | 15 000 |
| **Сума:** | | | **57 887 560** | **10 302 074** | **12 754 963** | **12 792 576** | **11 353 189** | **10 684 758** |

1. Изпълнение на инвестиционната и ремонтната програма за 2016 г., развитие и изменение на състоянието на материалните активи, чрез които се извършват дейностите по лицензиите

Прилагаме справка за изпълнението на средносрочна инвестиционна и ремонтна програма за 2016 г. Реализираните инвестиции осигуряват по-нататъшното развитие на дружеството, като модерно и ориентирано към клиентите енергийно предприятие.

|  |  |  |
| --- | --- | --- |
| **ОТЧЕТ 2016г.** | **ИНВЕСТИЦИИ  ЛЕВА** | **РЕМОНТИ ЛЕВА** |
| Топло(електро)централи | 163 126 | 146 859 |
| Пловдив Север | 116 252 | 135 407 |
| Пловдив Юг | 46 874 | 11 452 |
| Когенерационни съоръжения | 165 490 | 316 252 |
| Съоръжения за локално топлоснабдяване |  | 0 |
| Охлаждане | 422 858 | 0 |
| Топлофикационни мрежи | 11 177 147 | 0 |
| Пловдив | 11 123 322 | 0 |
| Изкупуване на топлинни станции | 53 825 | 0 |
| Заводски, административни, жилищни и социални сгради | 77 804 | 36 479 |
| Други отделни инвестиции | 250 514 | 38 640 |
| Топломери | 18 300 | 0 |
| Абонатни станции | 99 166 | 38 640 |
| Други отделни инвестиции | 133 048 | 0 |
| Хардуер и софтуер | 384 779 | 0 |
| Средства за защита | 3 412 | 148 424 |
| **Общо:** | **12 645 130** | **538 230** |

През 2016г. имаме 99 % изпълнение на планираните инвестиции в средносрочния бизнес план на дружеството. Основните инвестиции на дружеството бяха насочени към развитието и модернизирането на топлоснабдителната мрежа в гр.Пловдив.

Дружеството отчита 105 % изпълнение на заложена в бизнес плана ремонтната програма за 2016г.

|  |  |  |  |
| --- | --- | --- | --- |
| **Наименование на разхода** | **мярка** | **Отчет**  **2016 г.** | **Прогноза по БП за 2016г.** |
|
| Разходи за ремонт | лева | 538 230 | 513 000 |

1. Мащабни инвестиционни проекти, реализирани от дружеството през 2016г.
   1. Охлаждане Колодрум

„Многофункционална спортна зала Колодрум” е изградена с вътрешна отоплителна и климатична инсталация: климатични камери за спортна зала и конвекторни тела за периферни помещения, получаващи студо и топлоносител от ЕВН България Топлофикация, чрез водна система с енергоносител воден разтвор на незамръзваща течност. Отоплението е с абонатна станция за топлоснабдяване, а охлаждането е изпълнено с абонатна станция за студоснабдяване. Помещението се ситуира като самостоятелен обект в съседство на спортната зала. Необходимите енергийни мощности за съоръженията са избрани според охладителната/отоплителна мощност на вътрешната инсталация. Монтирани са водоохлаждащи абсорбционни агрегати с охладителна мощност Q=1500kW и Q=420kW. Общата инсталирана охладителна мощност е 1920 kW.

За топло и студозахранване на спортната зала е предвидено помещение в което да се изгради енергийния център, където ще бъде ситуирана абонатна станция за топло и студоснабдяване изградена от „ЕВН България Топлофикация““ ЕАД, като в нея ще се подготвя и битовата гореща вода.

За осигуряване на охлаждащата вода необходима за нормалната работа на агрегатите са предвидени два броя водоохладителни кули отворен тип. За циркулацията на водата са избрани водни циркулационни помпи (работна и резервна). Водата, която се изпарява от кулите се допълва от инсталация за обработка : омекотяване и обратна осмоза. Топлинната енергия за чилърите се доставя директно от „ЕВН България Топлофикация“ ЕАД, като консумираната топлинна енергия ще се отчита от топломер.

Опазване на околната среда. Няма изхвърляне на изгорели газове. Машините и съоръженията при своята работа не отделят вредни емисии в околната среда.

* 1. Разпределителен топлопровод по бул. Васил Априлов

Проектът представлява изграждане на нов разпределителен топлопровод по бул. Васил Априлов, в участъка в който до сега се е експлоатирал топлопровод с номинален диаметър 200 мм, а именно от ул. Мизия до Пешеходен подлез УХТ. Новият топлопровод е с номинален диаметър 600 мм и ще допринесе за осъществяване на връзка с новоизграждания топлопровод по бул. Васил Априлов в участъка от бул. Шести септември до Централна железопътна гара.

Топлопроводът се реализира на четири етапа като следват хронологичен ред:

* От Пешеходен подлез на УХТ до бул. Марица-юг;
* От бул. Марица-север до ул. „Полковник Сава Муткуро“
* От ул. „Полковник Сава Муткуров“ до бул. „България“
* От бул. „България“ до ул. „Мизия“

През 2015 бяха изградени първите два етапа от проекта с обща дължина от 270 метра. Трасето следва западното платно на булеварда, а участъкът под моста на р. Марица е част от друг проект, където ЕВН ТР работи заедно с Община Пловдив. Инвестицията през 2015 възлиза на 1 750 000 лв.

През 2016 предстоят строително-монтажни дейности и за другите два етапа като за това ще бъде положено 500 метра трасе.

* 1. Разпределителен топлопровод по бул. Васил Априлов от ул. Велико Търново до бул. „Шести септември“, гр.Пловдив.

Проектът представлява част от концепцията на ЕВН България Топлофикация ЕАД за изграждане на кръгова схема на топлопреносната мрежа на гр. Пловдив. Новият разпределителен топлопровод ще осигури възможност за двустранно захранване на консуматорите от ж.р. Тракия и обектите южно от центъра на гр.Пловдив, както ще се даде възможност за присъединяване на нови потребители, чрез изграждане на топлопреносна мрежа в нетоплофициран район на гр.Пловдив.

Диаметърът на топлопровода е DN 500 с обща дължина с предвижданите отклонения към 2000 м. Топлопроводът ще се изгражда на два участъка:

* Участък 1 – от ул. „Велико Търново“ до бул. „Пещерско шосе“
* Участък 2 от бул. „Пещерско шосе“ до бул. „Шести септември“

Строително-монтажните дейности по участък 1 се очакват да се завършат през есента на 2016 г. По проекта „ЕВН България Топлофикация“ ЕАД работи съвместно с Община Пловдив, която извършва реконструкция на пътната част и подземни комуникации на бул. „Васил Априлов“.

Стойност на инвестициите през 2015 г. – 966 260 лв.

* 1. Разпределителен топлопровод от ул. „Велико Търново“ до ул. „Славянска“, гр.Пловдив.

Разпределителният топлопроводът е част от реализиращият се проект по изграждане на разпределителен топлопровод по бул. „Васил Априлов“ от ул. „Велико Търново“ до бул. „Шести септември“. Диаметърът на топлопровода е DN 500. Етапите на изграждане на трасето са пет, като през 2015 г. се изгради участък минаващ през централна градска част – по ул. „Велико Търново“ и пресечката с бул. „Руски“ до ул. „Екзарх Йосиф“ и пресечката с ул. „Иван Вазов“. Ново изграденият участък даде възможност да бъдат присъединени две административни сгради и многопрофилна болница в района.

Стойност на инвестициите през 2015 г. – 926 488 лв.

През 2016 предстоят строително-монтажни дейности по участък по ул. Велико Търново в обхвата от бул. Руски до бул. Васил Априлов.

* 1. Разпределителен топлопровод под моста на р. Марица на бул. „Васил Априлов“

Проектът е част от инвестиционната-ремонтната програма, както на ЕВН ТР, така и на Община Пловдив. За реализирането му бяха инвестирани 940 000 лв. като тази сума включва и разходите за специфични дейности за демонтаж на съществуващия под моста тръбопровод Ду200, саниране на конструкцията, върху която се положи новия топлопровод, линия с обсадни тръби за оптични линии за целите на ЕВН ЕР.

Проектът се реализира на няколко етапа предвид предприетите действия от страна на Община Пловдив за работа по ремонт на самия мост. Съвместното участие по проекта започна още пред 2013 като с общи усилия се стигна до цялостно приключване през септември 2015г..

Новият топлопровод е с дължина от 240 метра Ду600 като същият е положен въздушно върху плъзгащи опори, монтирани на нова стоманена корозиоустойчива конструкция.

С осъществяване на този проект се осигури резервно захранване през моста на р. Марица и продължение на проекта за цялостно изграждане на топлопровод по бул. Васил Априлов

* 1. Резервно захранване 0,4 kV за производствени мощности на площадката на ТЕЦ „Пловдив-север“. През 2016г. беше изградено изцяло ново аварийно резервно захранване за Когенерация Пловдив.

За целта на територията на ТЕЦ „Пловдив-Север“ беше доставен дизел генератор тип VO 651T, оборудван с двигател Volvo Penta и синхронен генератор тип ECO40-1L/4. Беше изградена изцяло нова КРУ, в която бяха поместени така наречените „Приоритетни Консуматори“, както и системите осъществяващи самото автоматично включване на резервата (АВР). Изградена бе и система за визуализация и контрол на процеса по АВР, която бе внедрена в съществуващата система за управление на Когенерация “DCS”.

Инвестицията възлезе на стойност от 248 755 лв. Чрез нея се постигна по –сигурна експлоатация на съоръженията; намали се вероятността от аварии и продължителни спирания на електроцентралата за ремонтни дейности.

Осигури се по-безопасна и сигурна работа на обслужващия персонал.

**„ЕВН България Топлофикация” ЕАД инвестира в разширение на топлопреносната мрежа в гр.Пловдив за присъединяване към централна топлопреносна мрежа на детски заведения, общински и държавни сгради, жилищни сгради. Изградиха се нови 2 530 метра топлопреносна мрежа, рехабилитирани бяха стари топлопроводи с дължина на трасетата им от 570 метра, монтирани са 19 броя нови абонатни станции.**

**С вложените инвестиции „ЕВН България Топлофикация” ЕАД подобрява качеството на предоставяните услуги.**

**„ЕВН България Топлофикация” ЕАД**

Изготвили: ……………………

Отдели CF и CY

……………………………….. …………………………………………..

Симо Симов Робърт Дик

Изпълнителен член на СД Председател на Съвета на директорите

Март 2017 г.